als_Latn dik_Latn sag_Latn
Një fiasko në çift
Si Basha, edhe Berisha patën lajmëruar më herët për “pranverë protestash”. Premtohet që ky sezon të hapet me protestën e të enjtes që vjen. Deputeti i thjeshtë i PD-së, nga një shkarje goje në parlament javën e kaluar, rezulton se e dinte prej tre muajsh mbi “atentatin që i ishte kurdisur” deputetit Tomë Doshi. Kuptohet qartë sot se me çfarë motivi kryesor do të mbaheshin këto protesta.
Mirëpo fiaskoja, siç tregojnë deri tani të gjithë të dhënat mbi këtë “atentat”, nuk i dhanë mundësi Lulzim Bashës ta përdorë si kolonë zanore në fjalën e djeshme ku ftoi qytetarët pa dallim feje, krahine dhe ideje për një protestë përmes së cilës qeveritarët ta kuptojnë se ç’do të thotë të jesh popull. Në vend të kësaj, Basha u detyrua t’i kthehej bukës së vjetër të “oligarkisë që mbretëron, varfërisë, pasigurisë në rritje” etj etj, dhe vetëm një fjali të përdorte për ta futur në ekuacion të arsyeve të protestës, edhe “vrasjet me pagesë të deputetëve”.
Me të drejtë, ky ishte maksimumi që Basha mund të bënte. Por këtë drojë të tij, e korrigjoi shpejt Berisha, i cili përmes një thirrje në facebook vrapoi të bëjë krahasimin mes Putinit të Rusisë dhe vrasjes së opozitarit Boris Nemcov, dhe “Shqipërisë së Edvinit”. Vini re, edhe pse tullumbacja e një krimi të pretenduar që do shërbente si kryefjalë e stinës së protestave, i plasi në dorë, ai nuk tërhiqet nga plani. Është i bindur, pasi i ka funksionuar edhe më parë, se përsëritja këmbëngulëse e një të pavërtete, në mos bëhet e vërtetë, të paktën ngul dyshimin në mendjet e njerëzve të thjeshtë. Ndaj dhe plotëson atë që la mangut kanakari i tij në krye të PD-së: I shton menysë së arsyeve për të cilat shqiptarët duhet të dalin në protestë, edhe vrasjet politike; një gjellë kjo që i madh e i vogël në këtë vend e di se kë ka mjeshtër kuzhine.
Vetëm se ka një problem në këtë skenar: Kur Berisha i bën thirrje popullit për të protestuar kundër vrasjeve politike, edhe vetë Bashën e zë sikleti dhe paniku. Cilët janë ata që do ta ndjekin paskëtaj, ndërkohë që vetë partinë e ka çorap dhe askush nuk pranon të shkojë në zonat që i kanë caktuar për të koordinuar zgjedhjet? Nuk do ishte çudi sikur edhe Basha t’i bashkohej psherëtimës së thellë që lëshoi një komentues online, kur lexoi thirrjen e fundit të Berishë: “O Perëndi, çfarë të kemi bërë që na le ta durojmë kaq gjatë këtë përbindësh…?”
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn